Σαρλ Αντρέ βαν Λου

Ο **Σαρλ Αντρέ βαν Λου** (γαλλικά: Charles André van Loo, βαπτισμένος Carlo Andrea Vanloo), γνωστός και ως **Καρλ βαν Λου**, γεννήθηκε στις 15 Φεβρουαρίου 1705 στη Νίκαια και πέθανε στις 15 Ιουλίου 1765 στο Παρίσι, ήταν Γάλλος ζωγράφος.

Ήταν μέλος της οικογένειας ζωγράφων βαν Λου, γιος του ζωγράφου Λουί-Αμπραάμ βαν Λου και αδελφός, πολύ μικρότερος, του ζωγράφου Ζαν-Μπατίστ βαν Λου (1684-1745). Είχε λαμπρή καριέρα, αξιοσημείωτη για την εκλεκτική ποικιλία θεμάτων και στυλ. Καταξιώθηκε για τα θρησκευτικά, ιστορικά κα μυθολογικά του θέματα, τις ρωπογραφίες του, καθώς και για τα πορτρέτα και το διακοσμητικό έργο του. Η τεχνοτροπία του περιλάμβανε επιρροές που κυμαίνονται από τον μανιερισμό έως το ροκοκό.

Διετέλεσε Πρώτος ζωγράφος του βασιλιά και ήταν εξαιρετικά διάσημος, θεωρείται το πιο διάσημο μέλος της οικογένειας βαν Λου, φλαμανδικής καταγωγής, που εγκαταστάθηκε στη Γαλλία τον 17ο αιώνα.

## Βιογραφικά στοιχεία
[αριστερά|μικρογραφία|250x250εσ|''O [Θησέας δαμάζοντας τον ταύρο του Μαραθώνα*, περ. 1730]]
Ο Σαρλ Αντρέ βαν Λου γεννήθηκε στις 15 Φεβρουαρίου 1705 στη [[Νίκαια (Γαλλία)|Νίκαια,]] που τότε ανήκε στο [[Δουκάτο της Σαβοΐας]]. Έμεινε ορφανός σε ηλικία επτά ετών και τον μεγάλωσε ο μεγαλύτερος αδελφός του [[Ζαν-Μπατίστ βαν Λου|Ζαν-Μπατίστ]], που τον πήρε μαζί του στο [[Τορίνο]] και τη [[Ρώμη]] το 1712, όπου σπούδασε με δάσκαλους τον [[Μπενεντέτο Λούτι]] και τον γλύπτη [[Πιέρ Λε Γκρο]]. Έφυγε από την Ιταλία το 1723, εγκαταστάθηκε στο [[Παρίσι]] και σπούδασε στην [[Βασιλική Ακαδημία Ζωγραφικής και Γλυπτικής|Ακαδημία Ζωγραφικής και Γλυπτικής]]. Με την ευχέρεια που είχε στο σχέδιο κέρδισε το πρώτο βραβείο για το σχέδιο το 1723 και έλαβε το πρώτο βραβείο ιστορικής ζωγραφικής το 1727- όπως και ο μελλοντικός του αντίπαλος [[Φρανσουά Μπουσέ]]. Το 1724 κέρδισε το [[βραβείο της Ρώμης]]. 
[[Αρχείο:Charles_André_van_Loo_-_Perseus_and_Andromeda_-_WGA13431.jpg|αριστερά|μικρογραφία|250x250εσ|*Περσέας και Ανδρομέδα*, περ. 1740]]
Σημείωσε θριαμβευτική επιτυχία στην Ακαδημία του Αγίου Λουκά με το *Συμπόσιο του Βαλτάσαρ*, ζωγράφισε πολλές τοιχογραφίες στους ναούς της [[Ρώμη]]ς και μελέτησε και αντέγραψε με πάθος τους Ιταλούς δασκάλους. Το 1727 έφθασε ξανά στο [[Τορίνο]], όπου εργάστηκε για τον βασιλιά [[Βίκτωρ Αμεδαίος Β΄ της Σαρδηνίας|Βίκτωρα Αμεδαίο Β΄ της Σαρδηνίας]], για τον οποίο ζωγράφισε μια σειρά θεμάτων με επιρροή από τον [[Τορκουάτο Τάσσο|Τορκουάτο Τάσο]]. 
Το 1734 εγκαταστάθηκε μόνιμα στο [[Παρίσι]] και το 1735 έγινε μέλος της [[Βασιλική Ακαδημία Ζωγραφικής και Γλυπτικής|Ακαδημίας Ζωγραφικής και Γλυπτικής]] και ανέβηκε γρήγορα στην ιεραρχία της ακαδημίας, από το 1737 έγινε καθηγητής. Η καλλιτεχνική του άνοδος διευκολύνθηκε από την εύνοια της [[Μαρκησία ντε Πομπαντούρ|μαρκησίας ντε Πομπαντούρ]] και της βασιλικής αυλής και συνεχίστηκε χωρίς διακοπή: το 1749 έγινε διευθυντής της σχολής Προστατευόμενων Μαθητών, στη συνέχεια χρίσθηκε ιππότης του Τάγματος του Αγίου Μιχαήλ και  το 1762 ορίσθηκε [[Πρώτος ζωγράφος του βασιλιά]] [[Λουδοβίκος ΙΕ΄ της Γαλλίας|Λουδοβίκου ΙΕ΄]]. 
[[Αρχείο:Carle_van_Loo_-_Juno,_1736.jpg|μικρογραφία|250x250εσ|*Γιούνο*, 1736, [[Μουσείο Πούσκιν]]]]
Ήταν ένας από τους πιο επιτυχημένους αυλικούς ζωγράφους, αλλά τα πορτρέτα του καθώς και οι ιστορικοί του πίνακες γνώρισαν επίσης τεράστια επιτυχία σε όλη την Ευρώπη. Ανάμεσα στους συλλέκτες έργων του ήταν ο βασιλιάς της Δανίας, η αυτοκράτειρα [[Ελισάβετ της Ρωσίας]], ο βασιλιάς της Πρωσίας [[Φρειδερίκος Β΄ της Πρωσίας|Φρειδερίκος ο Μέγας]], ο οποίος τον κάλεσε να μπει στην υπηρεσία του, που όμως ο ζωγράφος αρνήθηκε καθώς ήταν πολύ ηλικιωμένος και έστειλε τον ανιψιό του [[Σαρλ Αμεντέ Φιλίπ βαν Λου]].

Ο γιος του [[Ζυλ-Σεζάρ-Ντενί βαν Λου|Ζυλ-Σεζάρ]] (1743-1821), συνέχισε τη δυναστεία των βαν Λου μέχρι και την [[παλινόρθωση των Βουρβόνων]]. Ακολούθησε ένα είδος ζωγραφικής που δεν περιλαμβάνονταν στη θεματολογία των προγόνων του, έγινε [[Χειμερινά τοπία στην Ευρωπαϊκή τέχνη|ζωγράφος χειμερινών τοπίων]], καθαρά προρομαντικού χαρακτήρα.

Ο Σαρλ Αντρέ βαν Λου  πέθανε στο Παρίσι στις 15 Ιουλίου 1765.

== Έργο ==
[[Αρχείο:La_sculpture_bellevue_Van_Loo_Getty.jpg|μικρογραφία|*Η Γλυπτική*, 1753,]]
Ο Σαρλ Αντρέ βαν Λου ανήκει στη γενιά ζωγράφων, μαζί με τους [[Σαρλ-Ζοζέφ Νατουάρ]], [[Φρανσουά Μπουσέ]] και [[Πιέρ Σαρλ Τρεμολιέρ]], που κυριάρχησαν στη [[Τέχνη στη Γαλλία|γαλλική τέχνη]] μετά τον θάνατο του [[Φρανσουά Λεμουάν]] το 1737, από τον οποίο υιοθέτησαν την καθαρή παλέτα και τα ηδονικά γυμνά.

Με την απλότητα του στυλ και την ορθότητα του σχεδιασμού, αποτέλεσμα της μελέτης των μεγάλων Ιταλών δασκάλων, ο Σαρλ Αντρέ βαν Λου καθόρισε τη γαλλική σχολή της εποχής του, αν και η αξία που δόθηκε από τους συγχρόνους του στα έργα του τώρα φαίνεται αδικαιολόγητη και υπερβολική. Ωστόσο, η ικανότητά του παραμένει αξιοθαύμαστη και η ποιότητα και η ποικιλία της εργασίας του απαιτούν σεβασμό.

Οι προστάτες και παραγγελιοδόχοι του περιλάμβαναν μέλη της βασιλικής αυλής στη Γαλλία και το εξωτερικό, ιδιώτες και την εκκλησία. Δημιούργησε θρησκευτικές συνθέσεις για την εκκλησία του Αγίου Σουλπικίου και την [[Παναγία των Παρισίων]] στο [[Παρίσι]], μυθολογικές, ηρωικές και ερωτικές σκηνές, όπως *η Θυσία της Ιφιγένειας* ([[Πότσδαμ|Πότσνταμ]]), και η *Διαπαιδαγώγηση του Έρωτα*, ([[Βαρσοβία]]), αλληγορικές σκηνές όπως τις Τέσσερις Τέχνες: «Ζωγραφική», «Γλυπτική», «Αρχιτεκτονική» και «Μουσική» και σχέδια για το [[εργοστάσιο των Γκομπλέν]].

Σήμερα έχει περισσότερο ενδιαφέρον ως διακοσμητής βασιλικών κατοικιών, ως ζωγράφος ευχάριστων [[Ρωπογραφία|ρωπογραφιών]] όπως κυνήγια αρκούδας, αγριόχοιρου κλ αλλά και για τις [[Προσωπογραφία|προσωπογραφίες]] του.

== Επιλογή έργων ==
<gallery widths="200" heights="200" perrow="4">
Αρχείο:Eneasanquises.jpg|*Ο Αινείας μεταφέροντας τον Αγχίση*, 1729, [[Μουσείο του Λούβρου|Λούβρο]]
Αρχείο:C. Van Loo - Les Trois Grâces.jpg|*Οι Τρεις Χάριτες*, 1763, Κοινοτικό μουσείο του [[Λος Άντζελες]]
Αρχείο:Carle van Loo - Baccus et Ariane.jpg|*Ο Διόνυσος και η Αριάδνη*
Αρχείο:Loo Education of Cupid.jpg|*Η Διαπαιδαγώγιση του Έρωτα*, [[Βαρσοβία]]
Αρχείο:The Adoration of the Magi LACMA M.81.177.jpg|Η Προσκύνηση των Μάγων, 1760, Κοινοτικό μουσείο του [[Λος Άντζελες]]
Αρχείο:Carle Van Loo - Marie Leszczinska, reine de France (1703-1768) - Google Art Project.jpg|[[Μαρία Λεστσίνσκα]], 1747, [[Ανάκτορο των Βερσαλλιών|Βερσαλλίες]]
Αρχείο:Van Loo, Carle. Louis XV, roi de France (1710-1774).jpg|Ο [[Λουδοβίκος ΙΕ΄ της Γαλλίας|Λουδοβίκος ΙΕ΄]]
Αρχείο:Carle Vanloo, Portrait de l’impératrice Élisabeth Petrovna (1760).jpg|Η αυτοκράτειρα Ελισάβετ της Ρωσίας, 1760, [[Ανάκτορο Πέτερχοφ|Πέτερχοφ]]
Αρχείο:Charles André Van Loo - Madame de Pompadour en belle jardinière - v.1754-1755FXD.jpg|Η [[μαρκησία ντε Πομπαντούρ]], [[Μικρό Τριανόν]] στις [[Ανάκτορο των Βερσαλλιών|Βερσαλλίες]]
Αρχείο:Charles-André, dit Carle Vanloo - Halte de chasse (1737).JPG|*Κυνηγετική στάση*, 1737, [[Μουσείο του Λούβρου|Λούβρο]]
Αρχείο:Charles André van Loo - Bear Hunt - WGA13427.jpg|*Κυνήγι αρκούδας*, 1736, Μουσείο Πικαρδίας στην [[Αμιένη]]
Αρχείο:Carle van Loo - Spanish Conversation 1754.jpg|*Ισπανική συζήτηση'', 1754, Ερμιτάζ


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Ζωγράφοι του Ροκοκό